Maison de l'innovation

Maison de l'Innovation ass e Gebai, dat um Belval genee tëscht den zwéin Héichiewen A a B steet. Et ass en Deel vun der Cité des sciences, de la recherche et de l'innovation a gouf tëscht Mee 2012 an Oktober 2014 gebaut."Cité des Sciences in Belval wächst weiter." wort.lu, 11.01.13 13:49."Belval: les clés de trois bâtiments remises. Le futur campus universitaire de Belval prend de plus en plus forme." Communiqué op gouvernement.public.lu, 20-10-2014. Den 22. September 2015 gouf et vum Groussherzog Henri, a Presenz vum Premierminister Xavier Bettel, de Ministere Bausch a Meisch an dem Staatssekretär Hansen, zesumme mat der Maison des sciences humaines an der Maison du savoir, ageweit."Inauguration de la maison du savoir, de la maison des sciences humaines et de la maison de l'innovation (cité des sciences, de la recherche et de l'innovation) à Belval." op gouvernement.lu, 22.09.2015 (15:56).

D'Gebai huet e rechteckege Grondrëss vun 53 × 43 m Säitelängt, mat bannendran engem Haff vun 23 op 13 m. Et huet eng Héicht vun 23 m (5 Stäck) an huet eng total Fläch vu 15.000 , déi, mat Ausnam vum Rez-de-chaussée, wou Geschäftslokaler hikommen, fir Büroe gebraucht gëtt."La Maison de l'Innovation: Pose de la première pierre." magazine, le périodique du fonds belval 1/2013, S.16-17. Am Ganze ware 36.700.000 Euro fir de Bau virgesinn."L'innovation à l'ombre des hauts fourneaux" paperjam.lu, 11.01.2013. Den Entworf ass vum Architektebureau Bourguignon Siebenaler."Pose de la première pierre de la Maison de l'innovation." gouvernement.lu, 11-01-2013.

An der Maison de l'innovation si verschidden Departementer vum Luxembourg Institute of Science and Technology, d'Servicer vu Luxinnovation a vum Centre de formation professionnelle continue Dr. Widong ënnerbruecht. Ausserdem gëtt et Raim fir theoreetesch Recherche a fir Büroen.

Kategorie:Universitéit Lëtzebuerg
Kategorie:Belval
Kategorie:Bauwierker 2014
Kategorie:Gebaier an der Gemeng Esch-Uelzecht